**ВЕТО ООД**

**ПРАВИЛА ЗА ВЪТРЕШНО ПОДАВАНЕ НА СИГНАЛИ ПО РЕДА НА ЗАКОНА ЗА ЗАЩИТА НА ЛИЦАТА, ПОДАВАЩИ СИГНАЛИ ИЛИ ПУБЛИЧНО ОПОВЕСТЯВАЩИ ИНФОРМАЦИЯ ЗА НАРУШЕНИЯ**

 **РАЗДЕЛ І**

 **ОБЩ РЕГЛАМЕНТ И ОСНОВНИ ПРИНЦИПИ**

Чл.1./1/Настоящите Вътрешни правила /Правила или Правилата/ се приемат разработват и приемат на основание чл.12, ал.4 от Закона за защита на лицата, подаващи сигнали или публично оповестяващи информация за нарушения /Закона/

 /2/Настоящите Правила се обявяват на интернет страницата на дружеството, както и на видно място в предприятието, офисите и работните помещения. Екземпляр от настоящите правила се съхранява при длъжностното лице, отговарящо за разглеждането на сигналите.

 /3/Настоящите Правила се преразглеждат и актуализират по необходимост на всеки три години.

 Чл.2. /1 ВЕТО ООД /Дружеството/ е работодател със средно списъчен персонал над 51 работници и служители, поради което е задължен субект по закона по смисъла на чл.12 от Закона за защита на лицата, подаващи сигнали или публично оповестяващи информация за нарушения.

 /2/Дружеството, в качеството на задължено лице по смисъла на Закона за защита на лицата, подаващи сигнали или публично оповестяващи информация за нарушения, прилага закона и настоящите вътрешни правила в дейността си, назначава длъжностно лице, отговарящо за разглеждането на сигналите, подпомага и консултира своите работници и служители във връзка с приложението на закона.

 **РАЗДЕЛ ІІ**

**ЛЕГАЛНИ ДЕФИНИЦИИ**

По смисъла на настоящите правила:

  **§1.Нарушения" са действия или бездействия, които са**:

 а/ незаконосъобразни и са свързани с българското законодателство или актовете на Европейския съюз в областите, посочени в чл. 3 от Закона или

 б/ противоречат на предмета или целта на правилата в актовете на Европейския съюз и областите, посочени в чл. 3 от Закона

 **§2. „Работодател"** е всяко физическо лице, юридическо лице или негово поделение, както и всяко друго организационно и икономически обособено образувание /предприятие, учреждение, организация, кооперация, стопанство, заведение, домакинство, дружество и други подобни/, което самостоятелно наема работници или служители по трудово и служебно правоотношение, включително за извършване на надомна работа и работа от разстояние и за изпращане за изпълнение на работа в предприятие - ползвател.

**§ 3. „Информация за нарушение"** е информация, включително основателни подозрения, за действителни или потенциални нарушения, които са извършени или е много вероятно да бъдат извършени в организацията, в която работи или е работило сигнализиращото лице, или в друга организация, с която то е или е било в контакт по време на работата си, както и за опити за прикриване на нарушения.

**§ 4. „Работен контекст"** са настоящи или минали работни дейности в публичния или в частния сектор, чрез които, независимо от тяхното естество, лицата получават информация за нарушения и в рамките на които тези лица могат да бъдат подложени на ответни действия, ако подадат такава информация.

 **§ 5. „Засегнато лице"** е физическо или юридическо лице, което се посочва при подаването на сигнала или при публичното оповестяване на информация като лице, на което се приписва нарушението или с което това лице е свързано.

**§ 6. „Обратна информация"** е предоставянето на сигнализиращото лице на информация за действието, което е предвидено или е вече предприето като последващо действие, както и за основанията за въпросното последващо действие.

**§ 7. „Отхвърляне"** е действие или бездействие с цел изолиране на лицето, подало сигнал или публично оповестило информация за нарушение от професионалната среда.

**§ 8. „Предприятие"** е всяко физическо лице, юридическо лице или гражданско дружество, което извършва стопанска дейност, независимо от собствеността, правната и организационната си форма.

 **§9. „Лица, свързани със сигнализиращото лице**" са трети лица, които могат да бъдат подложени на ответни действия в работен контекст, като колеги или роднини без ограничение в степените.

**§10. „Повторно"** е нарушението, извършено в едногодишен срок от влизането в сила на наказателното постановление, с което лицето е било наказано за същото по вид нарушение.

**§  11. „Ответни действия"** са всяко пряко или непряко действие или бездействие, което настъпва в работен контекст, предизвикано е от вътрешно или външно подаване на сигнал или от публично оповестяване, и което причинява или може да причини неблагоприятни последици, увреждащи лице по чл.5 от закона.

**§ 12. „Последващи действия"** са всяко действие, предприето от лицето, приемащо сигнал, или от компетентен орган с цел оценка на точността на представените в сигнала твърдения и по целесъобразност с цел третиране на сигнализираното нарушение, включително чрез действия като вътрешна анкета, разследване, наказателно преследване, действия за обезпечаване на средства или приключване на процедурата.

**§ 13. „Достатъчно данни"** са данни, от които може да се направи основателно предположение за извършено нарушение, което попада в приложното поле на закона

**§ 14. „Очевидно маловажно нарушение"** е налице, когато извършеното нарушение разкрива явно незначителна степен на обществена опасност с оглед на липсата или незначителността на вредните последици.

**§ 15. „Тежко нарушение"** е налице, когато извършеното нарушение оказва или би могло да окаже значително и трайно във времето отрицателно въздействие върху обществения интерес.

**§ 16.** **„Вътрешно подаване на сигнал"** е устно или писмено съобщаване на информация за нарушения в рамките на даден правен субект в частния или публичния сектор.

**§ 17.** **„Външно подаване на сигнал"** е устно или писмено съобщаване на информация за нарушения на компетентните органи.

**§ 18.** **„Траен носител"** е всеки носител на информация, даващ възможност на задължения по закона субект /дружеството/ или на Комисията да съхранява информация, който позволява лесното є използване в бъдеще за период, съответстващ на целите, за които е предназначена информацията, и който позволява непромененото възпроизвеждане на съхранената информация.

**§ 19. „Неприкосновеност на личния живот"** е всяко вмешателство в личното пространство по смисъла на Директива 2002/58/ЕО на Европейския парламент и на Съвета от 12 юли 2002 г. относно обработката на лични данни и защита на правото на неприкосновеност на личния живот в сектора на електронните комуникации (Директива за правото на неприкосновеност на личния живот и електронни комуникации/ (ОВ, L 201/37 от 31 юли 2002 г./.

**§ 20. „Сигнализиращо лице“** е физическо лице, което подава сигнал или публично оповестява информация за нарушение, станало му известно в качеството му на:

 1.работник по смисъла на член 45, параграф 1 от Договора за функционирането на Европейския съюз, включително работник, служител, държавен служител или друго лице, което полага наемен труд, независимо от характера на работата, от начина на заплащането и от източника на финансирането;

 2. лице със статут на самостоятелно заето лице по смисъла на член 49 от Договора за функционирането на Европейския съюз, включително лице, което полага труд без трудово правоотношение и/или упражнява свободна професия и/или занаятчийска дейност;

 3. доброволец, платен или неплатен и стажант;

 4.съдружник, акционер, едноличен собственик на капитала, член на управителен или контролен орган на търговско дружество, член на одитния комитет на предприятие;

 5.лице, което работи за физическо или юридическо лице, изпълнители негови подизпълнители или доставчици;

 6. лице, чието трудово или служебно правоотношение предстои да започне в случаи, в които информацията относно нарушенията е получена по време на процеса на подбор или други преддоговорни отношения;

 7. работник или служител, когато информацията е получена в рамките на трудово или служебно правоотношение, което е прекратено към момента на подаване на сигнала или на публичното оповестяване.

**РАЗДЕЛ ІІІ**

**ПРЕДМЕТ, ЦЕЛ И ПРИЛОЖНО ПОЛЕ**

Чл.1. /1/Настоящите Правила уреждат реда и условията за подаване на сигнали от работните или служителите в предприятието или публично оповестяват информация за нарушения на българското законодателство или актовете на Европейския съюз, които застрашават или увреждат обществения интерес, както и редът и условията за подаване и разглеждане на такива сигнали или публично оповестена информация.

 /2/Настоящите правила се прилагат както за лицата, подаващи сигнали, така и за лица, свързани с лицата, които подават сигнали, или публично оповестяват информация за нарушения.

Чл.2.**Цел на настоящите правила** е да осигури защитата на лицата в публичния и в частния сектор, които подават сигнали или публично оповестяват информация за нарушения на българското законодателство или на актове на Европейския съюз, станала им известна при или по повод изпълнение на трудовите или служебните им задължения или в друг работен контекст.

 Чл.3.**Приложно поле**

/1/Настоящите правила се прилагат се прилага по отношение на сигнали или публично оповестяване на информация за:

1. нарушения на българското законодателство или на посочените в приложението към закона актове на Европейския съюз в областта на:

а/ обществените поръчки;

 б/ финансовите услуги, продукти и пазари и предотвратяването на изпирането на пари и финансирането на тероризма;

 в/ безопасността и съответствието на продуктите;

г/ безопасността на транспорта;

д/ опазването на околната среда;

 е/ радиационната защита и ядрената безопасност;

ж/ безопасността на храните и фуражите, здравето на животните и хуманното отношение към тях;

 з/ общественото здраве;

 и/ защитата на потребителите;

 к/ защитата на неприкосновеността на личния живот и личните данни;

 л/ сигурността на мрежите и информационните системи;

 2. нарушения, които засягат финансовите интереси на Европейския съюз по смисъла на чл. 325 от Договора за функционирането на Европейския съюз и допълнително уточнени в съответните мерки на Съюза;

 3. нарушения на правилата на вътрешния пазар по смисъла на чл. 26, параграф 2 от Договора за функционирането на Европейския съюз, включително правилата на Европейския съюз и българското законодателство относно конкуренцията и държавните помощи;

 4. нарушения, свързани с трансгранични данъчни схеми, чиято цел е да се получи данъчно предимство, което противоречи на предмета или на целта на приложимото право в областта на корпоративното данъчно облагане;

5. извършено престъпление от общ характер, за което лице, подаващо сигнала, е узнало във връзка с извършване на своята работа или при изпълнение на служебните си задължения.

 /2/ Правилата се прилагат и по отношение на сигнали или публично оповестяване на информация за нарушения на българското законодателство в областта на:

 1. правилата за заплащане на дължими публични държавни и общински вземания;

 2. трудовото законодателство;

3. законодателството, свързано с изпълнението на държавна служба.

  /4/С подаването на сигнал не може да се засягат  националните правила относно:

 1. правото на работниците и служителите, както и на работодателите да се консултират със своите представителни, синдикални организации и представители по чл. 7, ал. 2 от Кодекса на труда, както и правилата за защита от всякакви необосновани неблагоприятни мерки, породени вследствие на тези консултации;

 2. правилата за независимост на представителните органи на работниците и служителите и на работодателите и правото им да сключват колективни трудови договори.

**РАЗДЕЛ ІV**

**ЗАЩИТА НА ЛИЦАТА, ПОДАВАЩИ СИГНАЛИ**

 Чл.1. Защита се предоставя на  сигнализиращо лице от момента на подаването на сигнала или публичното оповестяване на  информация за нарушение.

 /1/ Сигнализиращо лице е физическо лице, което подава сигнал или публично оповестява информация за нарушение, станало му известно в качеството му на:

 1. работник по смисъла на член 45, параграф 1 от Договора за функционирането на Европейския съюз, включително работник, служител, държавен служител или друго лице, което полага наемен труд, независимо от характера на работата, от начина на заплащането и от източника на финансирането;

 2. лице със статут на самостоятелно заето лице по смисъла на член 49 от Договора за функционирането на Европейския съюз, включително лице, което полага труд без трудово правоотношение и/или упражнява свободна професия и/или занаятчийска дейност;

 3. доброволец, платен или неплатен и стажант;

 4.съдружник, акционер, едноличен собственик на капитала, член на управителен или контролен орган на търговско дружество, член на одитния комитет на предприятие;

 5.лице, което работи за физическо или юридическо лице, изпълнители негови подизпълнители или доставчици;

 6. лице, чието трудово или служебно правоотношение предстои да започне в случаи, в които информацията относно нарушенията е получена по време на процеса на подбор или други преддоговорни отношения;

 7. работник или служител, когато информацията е получена в рамките на трудово или служебно правоотношение, което е прекратено към момента на подаване на сигнала или на публичното оповестяване.

 /2/Защита се предоставя и на:

 1. лица, които помагат на сигнализиращото лице в процеса на подаване на сигнал и чиято помощ следва да е поверителна;;

 2. лица, които са свързани посредством работата или роднини на сигнализиращото лице и които могат да бъдат подложени на ответни действия поради сигнализирането;

 . 3. юридически лица, в които сигнализиращото лице притежава дялово участие, за които работи или с които е свързано по друг начин в работен контекст.

**Условия за защита на сигнализиращите лица**

 Чл.2. Лице, подаващо сигнал за нарушения чрез вътрешен или външен каналq има право на защита, когато са изпълнени едновременно следните условия:

1. е имало основателна причина да счита, че подадената информация за нарушението в сигнала е била вярна към момента на подаването є и че тази информация попада в обхвата на чл. 3;

2. е подало сигнал за нарушение при условията и по реда на закона.

 /2/ При наличие на условията по ал. 1 право на защита има и лицето, което подава сигнал за нарушение по чл. 3 до институции, органи, служби или агенции на Европейския съюз. Такова подаване на сигнал се счита за подаване чрез външен канал.

**Условия за защита на лицата, които публично оповестяват информация за нарушения**

Чл. 3**.** Лице, което публично оповестява информация за нарушение, има право на защита, когато e имало основателна причина да счита, че информацията за нарушението е била вярна към момента на оповестяването є и че тази информация попада в обхвата на чл. 3, и е изпълнено някое от следните условия:

1.лицето е подало сигнал , но по сигнала не са били предприети съответни действия в сроковете, предвидени по раздели I и II на глава втора от закона

2. лицето има основания да смята, че:

а/ нарушението може да представлява непосредствена или явна опасност за обществения интерес или е налице извънредна ситуация или риск от необратими вреди;

б/ в случай на външно подаване на сигнал съществува риск от ответни действия или има вероятност нарушението да не бъде ефективно разгледано поради опасност от укриване или унищожаване на доказателства, съмнение за наличие на тайно споразумение между компетентния орган и извършителя на нарушението, или за съучастие на органа в нарушението, както и поради други специфични конкретни обстоятелства по случая.

**Забрана за отказ от права или ограничаване**

Чл. 4. Правата, предоставени на лицата по Закона, не могат да бъдат ограничавани. Всяка уговорка в акт от частно-правен характер, с която се изключват или ограничават правата им, са недействителни.

**Пречки за образуване на производство**

Чл. 5. Не се образува производство по:

1.анонимни сигнали,

 2.сигнали, отнасящи се до нарушения, извършени преди повече от две години.

**Право на защита на анонимно подалия сигнал**

Чл. 6. Лицата, които анонимно са подали сигнал не по реда на Закона или публично, но анонимно, са оповестили информация за нарушения, като впоследствие са били идентифицирани и са станали обект на репресивни ответни действия, имат право на защита, когато са налице условията по раздел ІV, чл.2 и чл.3 от настоящите Правила.

**Използване на каналите за подаване на сигнали**

Чл.7. /1/ С оглед възможността за бързо предотвратяване на нарушение или отстраняване на последиците от такова нарушение сигналът следва да се подава приоритетно чрез канал за вътрешно подаване на сигнали, освен ако за сигнализиращото лице съществува риск от ответни, дискриминиращи го действия или че няма да бъдат предприети ефективни мерки за проверка на сигнала за отстраняване на нарушението.

/2/Сигналът може да бъде подаден чрез канал за вътрешно или външно подаване на сигнал или и по двата начина.

 **РАЗДЕЛ V**

**ПОДАВАНЕ НА СИГНАЛ**

 **А/ ВЪТРЕШНО ПОДАВАНЕ НА СИГНАЛ**

 **Канал за вътрешно подаване на сигнали**

 Чл.1. В предприятието се създава канал за вътрешно подаване на сигнал за нарушения, който отговаря на следните изисквания:

1. управлява се по начин, който гарантира пълнотата, целостта и поверителността на информацията и възпрепятства достъпа на неоправомощени лица до тази информация;

2. дава възможност за съхранение на записана на траен носител информация за нуждите на проверката по сигнала и за по-нататъшни разследвания.

/2/Най-малко веднъж на три години се извършва преглед на правилата за вътрешно подаване на сигнали и за последващи действия по тях, извършва се анализ на практиката по прилагането на Закона и при необходимост настоящите правила се актуализират.

**/3/ Към датата на приемане на настоящите правила, в предприятието могат да подават сигнали на следния и-мейл адрес** signals@veto.bg

**Служители, отговарящи за разглеждането на сигнали**

 Чл.2. /1/ В предприятието се определят един или повече служители, които отговарят за разглеждането на сигнали. Служителят, отговарящ за разглеждането на сигнали, се определя със Заповед на ръководителя на предприятието. Функциите по приемане и регистриране на сигнали за нарушения могат да бъдат възлагани и на друго физическо или юридическо лице извън структурата на предприятието. В предприятието може да се използва и канал за вътрешно подаване на сигнали, създаден от предприятието, който да включва и дъщерните дружества на предприятието.

/2/ Служителите, отговарящи за разглеждането на сигнали, могат да изпълняват и други дейности, възложени от работодателя, в случай че съвместяването им не води до конфликт на интереси.

/3/ Служителите, отговарящи за разглеждането на сигнали, следва да не са в конфликт на интереси за всеки разгледан случай.

 Чл.3 /1/ Сигналът се подава до служителя, отговарящ за разглеждането на сигнали, писмено, включително чрез електронна поща, или устно. Устното подаване на сигнал може да се осъществи по телефона, по други системи за гласови съобщения, а по искане на сигнализиращото лице - чрез лична среща в уговорен между страните подходящ срок.

/2/ За регистрирането на сигнали се използват формуляри по образец, утвърден от централния орган за външно подаване на сигнали, който съдържа най-малко следните данни:

1. трите имена, адрес и телефон на подателя, както и електронен адрес, ако има такъв;

2. имената на лицето, срещу което се подава сигналът, и неговата месторабота, ако сигналът се подава срещу конкретни лица и те са известни;

3. конкретни данни за нарушение или за реална опасност такова да бъде извършено, място и период на извършване на нарушението, ако такова е извършено, описание на деянието или обстановката и други обстоятелства, доколкото такива са известни на сигнализиращото лице;

4.дата на подаване на сигнала;

5. подпис, електронен подпис или друга идентификация на подателя.

/3/ Писменият сигнал се подава от подателя чрез попълване на формуляр по образец, който се съхранява и предоставя от служителя, отговарящ за разглеждането на сигнали. Устният сигнал се документира чрез попълване на формуляр от служителя, отговарящ за разглеждането на сигнали, който предлага на подаващия сигнала да го подпише при желание от негова страна.

/4/ Към сигнала могат да се приложат всякакъв вид източници на информация, подкрепящи изложените в него твърдения, и/или позоваване на документи, в т. ч. посочване на данни за лица, които биха могли да потвърдят съобщените данни или да предоставят допълнителна информация.

/5/ Ако сигналът не отговаря на изискванията по ал. 1, на сигнализиращото лице се изпраща съобщение за отстраняване на допуснатите нередовности в 7-дневен срок от получаване на сигнала. Ако нередовностите не бъдат отстранени в този срок, сигналът заедно с приложенията към него се връща на сигнализиращото лице.

/6/ Всеки сигнал се проверява по отношение на неговата достоверност. Не се разглеждат сигнали, които не попадат в обхвата на закона и съдържанието на които не дава основания да се приемат за правдоподобни. Сигнали, които съдържат очевидно неверни или заблуждаващи твърдения за факти, се връщат с указание към подателя за поправка на твърденията и за отговорността, която той носи за набеждаване.

/7/Образец от Формуляр за регистриране на сигнал за подаване на информация за нарушения съгласно Закон за защита на лицата , подаващи сигнали или публично оповестяващи информация за нарушения може да се намери при поискване от служителя, отговарящ за приемането на сигнали, както и на интернет страницата на Комисия за защита на личните данни  [https://www.cpdp.bg/](%20https%3A/www.cpdp.bg/%20)

**Работа със сигналите. Вътрешна проверка**

 Чл.4. /1/ Служителите, отговарящи за разглеждането на сигнали, са длъжни да:

1. получават сигналите и потвърждават получаването им в срок от 7 дни след получаването;

2. гарантират, че самоличността на сигнализиращото лице и на всяко друго лице, посочено в сигнала, ще бъде надлежно защитена и предприемат нужните мерки за ограничаване на достъпа до сигнала на неоправомощени лица;

3. поддържат връзка със сигнализиращото лице, като при необходимост изискват допълнителни сведения от него и от трети лица;

4. предоставят обратна информация на подателя на сигнала за предприетите действия в срок не по-дълъг от три месеца след потвърждаването на получаването на сигнала, или ако не е било изпратено потвърждение на сигнализиращото лице, след изтичането на не повече от три месеца, считано от изтичане на срока по т. 1;

5. предоставят на лицата, желаещи да подадат сигнал, ясна и лесно достъпна информация за процедурите за външно подаване на сигнали към компетентния централен орган, а когато е уместно - към институциите, органите, службите и агенциите на Европейския съюз;

6. документират устни сигнали;

7. поддържат регистър на подадените сигнали;

8. изслушат лицето, срещу което е подаден сигналът, или да приемат писмените му обяснения и да съберат и оценят посочените от него доказателства;

9. предоставят на засегнатото лице всички събрани доказателства и да му предоставят възможност да направи възражение по тях в 7-дневен срок, при спазване на защитата на сигнализиращото лице;

10. предоставят възможност на засегнатото лице да представи и посочи нови доказателства, които да бъдат събрани в хода на проверката;

11. в случай че изнесените в сигнала факти бъдат потвърдени:

а/ организират предприемането на последващи действия във връзка със сигнала, като за целта могат да изискват съдействието на други лица или звена в структурата на съответния задължен субект;

б/ предлагат на ръководството на предприятието/работодателя предприемане на конкретни мерки с цел преустановяване или предотвратяване на нарушението в случаите, когато такова е констатирано или има реална опасност за предстоящото му извършване;

в/ насочват сигнализиращото лице към компетентните органи, когато се засягат неговите права;

г/ препращат сигнала на органа за външно подаване на сигнали при необходимост от предприемане на действия от негова страна, като за препращането сигнализиращото лице се уведомява предварително; в случай че сигналът е подаден срещу работодателя на сигнализиращото лице, служителят, отговарящ за разглеждането на сигнала, насочва лицето към едновременно сигнализиране на органа за външно подаване на сигнали.

/2/ В случай на подаден сигнал служителят, отговарящ за разглеждането на сигнали, следва да придобие Уникален идентификационен код /УИН/, който следва да се използва от него за регистриране на подадените сигнали до задължените субекти.

/3/ За получаването на УИН служителят, отговарящ за разглеждането на сигнала ще трябва да предостави следната информация:

3.1. Наименование и ЕИК/БУЛСТАТ на работодателя, при който е подаден сигналът;

3.2. Идентификационни данни на служителя, отговарящ за разглеждането на сигнала;

3.3.Предмет на сигнала /съответните области, предвидени в чл. 3, ал. 1 и ал. 2 от закона;

3.4.Начин на получаване /писмено или устно/;

**Последващи действия**

 Чл.5. Работодателят:

1. въз основа на постъпилия сигнал и на предложенията на служителя, отговарящ за разглеждането на сигнала предприема действия в рамките на своята компетентност за преустановяване на нарушението или за предотвратяването му, ако то не е започнало;

2. приоритизира по предварително определени критерии и правила разглеждането на постъпилите множество сигнали за по-тежки нарушения;

3. прекратява проверката:

а/ когато нарушението, за което е подаден сигналът, е маловажен случай и не налага предприемането на допълнителни последващи действия; приключването не засяга други задължения или приложими процедури във връзка с нарушението, за което е подаден сигнал, нито защитата по закона по отношение на вътрешното или външното подаване на сигнали;

б/ по повтарящ се сигнал, който не съдържа нова информация от съществено значение за нарушение, по отношение на което вече има приключила проверка, освен ако нови правни или фактически обстоятелства не дават основание за предприемането на последващи действия;

в/ когато се установят данни за извършено престъпление; сигналът и материалите към него се изпращат незабавно на прокуратурата;

4. изготвя индивидуален доклад, в който описва накратко информацията от сигнала, предприетите действия, окончателните резултати от проверката по сигнала, които заедно с мотивите съобщава на подалия сигнала работник или служител и на засегнатото лице при спазване на задължението за тяхната защита.

/2/ В случаите, когато проверката е прекратена на основание т. 3, букви „а" и „б", сигнализиращото лице може да подаде сигнал до централния орган за външно подаване на сигнали.

**Регистър на сигналите**

Чл.6. Работодателят/Предприятието създава и поддържа регистър на сигналите за нарушения, който не е публичен.

(2) Регистърът съдържа информация за:

1. лицето, което е приело сигнала;

2. датата на подаване на сигнала;

3. засегнатото лице, ако такава информация се съдържа в сигнала;

4. обобщени данни за твърдяното нарушение, като място и период на извършване на нарушението, описание на деянието и други обстоятелства, при които е било извършено;

5. връзката на подадения сигнал с други сигнали след установяването є в процеса на обработване на сигнала;

6. информация, която е предоставена като обратна връзка на лицето, подало сигнала, и датата на предоставянето є;

7. предприетите последващи действия;

8. резултатите от проверката по сигнала;

9. периода на съхраняване на сигнала.

/3/ Информацията, вписана в регистъра, се съхранява по начин, който гарантира нейната поверителност и сигурност.

/4/ Редът за воденето на регистъра се определя с акт на работодателя в изпълнение на наредбата на централния орган за външно подаване на сигнали.

/5/ Служителите, отговарящи за разглеждането на сигнали, са длъжни да подават регулярно необходимата статистическа информация към националния орган за външно подаване на сигнали по установения от него ред, включително при наличие на техническа възможност чрез установяване на пряка връзка между регистъра на задълженото лице и регистъра, воден от централния орган за външно подаване на сигнали.

**Б/ВЪНШНО ПОДАВАНЕ НА СИГНАЛ**

**Централен орган за външно подаване на сигнали**

 Чл.7/1/ Централен орган за външно подаване на сигнали и за защита на лицата, на които такава защита се предоставя по смисъла на Закона, е Комисията за защита на личните данни, наричана по-нататък „Комисията".

 /2/ В изпълнение на закона Комисията:

1. организира приемането на сигналите и ги насочва към компетентните органи с цел тяхната проверка и предприемане на последващи действия;

2. утвърждава формуляри за приемане на сигнали; координира и контролира дейностите по разглеждане на сигнали от страна на компетентните органи по чл. 20 от закона, както и на всички органи и организации, които получават или работят с такива сигнали;

3. дава методически указания на задължените субекти по чл. 12, ал. 1, извършва обучения на техни служители, отговарящи за разглеждането на сигнали по закона и приема наредба за воденето на регистъра по чл. 18, ал. 4 и за препращане на вътрешните сигнали към нея;

4. поддържа регистър на сигналите, анализира и обобщава практиката по работата с тях и предава на Европейската комисия необходимите статистически данни;

5. изпълнява и другите правомощия, които са є вменени по силата на закона и осигурява защитата на лицата, подаващи сигнали или публично оповестяващи информация за нарушения, включително чрез прилагането на административните мерки, предвидени в закона.

6. издава съвместно с други органи инструкции за взаимодействие при обезпечаването на защитата на лицата, подаващи сигнали, когато това е предвидено в закон.

**Проверка на сигналите и препращане по компетентност**

 Чл.8 ./1/ За целите на проверката на сигналите и публично оповестените информации за нарушения, както и за предприемането на съответните действия за предотвратяване на нарушенията или за отстраняване на последиците от тях, Комисията препраща сигналите незабавно, но не по-късно от 7 дни след тяхното получаване, до органа, компетентен по предмета на сигнала, както следва:

 1. Комисията за защита на конкуренцията - за сигнали по чл. 3, ал. 1, т. 1, буква „а" и т. 3;

2. за сигнали по чл. 3, ал. 1, т. 1, буква „б":

а/до Комисията за финансов надзор - за нарушения, извършени от поднадзорните й лица;

б)/до Българската народна банка - за нарушения, извършени от поднадзорните й лица;

в/ до Държавна агенция „Национална сигурност" - за нарушения в областта на превенцията на изпирането на пари и финансирането на тероризма, извършени от задължените лица по чл. 4 от Закона за мерките срещу изпирането на пари;

г/ до Комисията за публичен надзор над регистрираните одитори - за нарушения в областта на независимия финансов одит;

д/ до Комисията за защита на потребителите - за нарушения на Закона за кредитите за недвижими имоти на потребители, в случаите, при които контролът за спазването му се упражнява от нея;

3. председателя на Държавната агенция за метрологичен и технически надзор - за сигнали по чл. 3, ал. 1, т. 1, буква „в";

4. министъра на транспорта и съобщенията - за сигнали по чл. 3, ал. 1, т. 1, буква „г", за всички видове транспорт;

5. министъра на околната среда и водите - за сигнали по чл. 3, ал. 1, т. 1, буква „д";

6. председателя на Агенцията за ядрено регулиране - за сигнали по чл. 3, ал. 1, т. 1, буква „е";

7. Българската агенция за безопасност на храните - за сигнали по чл. 3, ал. 1, т. 1, буква „ж";

8. главния държавен здравен инспектор по смисъла на Закона за здравето - за сигнали по чл. 3, ал. 1, т. 1, буква „з";

9. Комисията за защита на потребителите - за сигнали по чл. 3, ал. 1, т. 1, буква „и";

10. Националния екип за реагиране при инциденти с компютърната сигурност - за сигнали по чл. 3, ал. 1, т. 1, буква „л";

11. министъра на вътрешните работи чрез дирекция „Защита на финансовите интереси на Европейския съюз" (АФКОС) - за сигнали по чл. 3, ал. 1, т. 2;

12. изпълнителния директор на Националната агенция за приходите - за сигнали за нарушения по чл. 3, ал. 1, т. 4 и ал. 2, т. 1, свързани с дължими публични държавни вземания;;

13. изпълнителния директор на Изпълнителна агенция „Главна инспекция по труда" - за сигнали по чл. 3, ал. 2, т. 2 и 3;

14. областния управител на областта, в която се намира общината, срещу която е подаден сигналът, или друг компетентен централен орган на изпълнителната власт съобразно спецификата на сигнала.

15. кметовете на общини - за сигнали за нарушения по чл. 3, ал. 2, т. 1, свързани с дължими общински вземания;

 /2/ Комисията препраща сигнала до компетентния орган по ал. 1, без да разкрива данни за лицето, подало сигнала. В случай че за установяване на истинността на твърдените в сигнала факти е необходимо да бъде разкрита самоличността на техния подател, Комисията може да направи това пред компетентния орган само след получаване на изрично писмено съгласие от подателя на сигнала. При получаване на съгласие компетентният орган по ал. 1 е длъжен да осигури условия за работа със сигнала и с подателя на сигнала при стриктно спазване на изискванията на този закон за запазване на самоличността на подателя на сигнала и неговата защита. За последващите действия във връзка със сигнала компетентният орган уведомява Комисията в сроковете по чл. 23, ал. 1, т. 2.

/3/ Разпоредбата на ал. 2 не се прилага, когато сигналът съобщава за нарушения, извършени от лица, заемащи висши публични длъжности. В тези случаи Комисията изпраща сигнала за проверка на Комисията за противодействие на корупцията.

/4/ Комисията има право по всяко време да изисква информация от орган по ал. 1 за етапа, на който се намира извършваната от него проверка по подадения сигнал, и, с изключение на сигналите по чл. 3, ал. 1, т. 1, буква „б", да дава указания за начина за извършване на проверката, които са задължителни за съответния орган.

**Публичност на дейността по приемане на сигнали от Комисията**

 Чл.9. Комисията публикува на интернет страницата си в самостоятелен и лесно разпознаваем и достъпен раздел следната информация:

1.условията, при които се предоставя правото на защита по този закон;

2.данните за контакт относно използването на канала за външно подаване на сигнал, по-специално електронни и пощенски адреси, телефонни номера, като се посочва дали телефонните разговори се записват;

3.процедурите, приложими за подаването на сигнали за нарушения, включително относно начина, по който Комисията може да поиска от сигнализиращото лице да изясни подадената информация или да предостави допълнителна информация, срока за предоставяне на обратна информация на сигнализиращото лице, вида и съдържанието на обратната информация;

4.режима на поверителност, приложим за сигналите, и информация за обработването на лични данни във връзка със сигналите;

. 5.последващите действия, които се предприемат във връзка със сигналите;

 6. възможностите за получаване на поверително консултиране за лицата, които обмислят да подадат сигнал, процедурите и правните средства за защита срещу ответни действия;

. 7.условията, при които лицето, подаващо сигнал до Комисията, е защитено от носене на отговорност в случай на нарушаване на поверителността съгласно чл. 36, ал. 2.

**Изисквания към канала за външно подаване на сигнали**

Чл. 8. /1/ Комисията изгражда канал за външно подаване на сигнали съобразно с изискванията на чл. 13 от закона

/2/ Каналът за външно подаване на сигнали е самостоятелно структурно звено на Комисията, обезпечено с достатъчно на брой служители, специално обучени за работа по разглеждане на сигнали. Разпределението на постъпилите сигнали между служителите на звеното става на случаен принцип.

 /3/ Служителите на звеното нямат право да предоставят информация за постъпилите сигнали и особено за техните податели на други служители, включително и на другите членове на Комисията освен на председателя й.

/4/ В случаите, когато в Комисията се получи сигнал по начин, различен от този по ал. 1, или от служители, различни от служителите, отговарящи за разглеждането на сигналите, на служителите, които са го получили, се забранява да разкриват всякаква информация, чрез която би могла да се установи самоличността на сигнализиращото или на засегнатото лице, като те се задължават незабавно да препратят сигнала без изменения на служителите, отговарящи за разглеждането на сигнали.

**Възможност за разглеждане на сигнал с приоритет**

Чл.9. /1/ В случай на множество постъпващи сигнали Комисията може да вземе решение за разглеждане с приоритет на сигналите за тежки нарушения при спазване на сроковете по този закон.

 /2/Условията и редът за разглеждане с приоритет на сигнали за тежки нарушения се приемат от Комисията.

 **Задължение за поверителност**

Чл. 10. /1/ Дружеството предприема съответни мерки за защита на информацията, свързана с подадените сигнали за нарушения, и за защита на самоличността на сигнализиращите лица, като осигурява достъп до информацията единствено на служителите, на които тези данни са необходими за изпълняване на служебните им задължения.

 /2/ Предаването на данни и позоваването на обстоятелства от Дружеството не може да разкрива пряко или косвено самоличността на сигнализиращото лице, както и да създаде предположение за неговата самоличност.

 /3/ Алинеи 1 и 2 се прилагат и за защита на самоличността на засегнатите лица.

 /4/ Разкриването на самоличността или информацията по ал. 1 се допуска само при изрично писмено съгласие на сигнализиращото лице.

 /5/ Независимо от предвиденото в ал. 1 самоличността на сигнализиращото лице и всяка друга информация, от която може пряко или непряко да се узнае неговата самоличност, може да бъде разкрита само когато това е необходимо и пропорционално задължение, наложено от българското законодателство или от правото на Европейския съюз в контекста на разследвания от национални органи или на съдебни производства, включително с оглед на гарантиране правото на защита на засегнатото лице.

 /6/ В случаите по ал. 5, преди разкриването на самоличността или на информацията по ал. 1, Дружеството уведомява сигнализиращото лице за необходимостта от разкриването им. Уведомлението е писмено и се мотивира. Сигнализиращото лице не се уведомява, когато с това се застрашава разследването или съдебното производство.

 /7/ Служителите, които получават информация за нарушение, която включва търговски тайни, са длъжни да не използват или разкриват търговски тайни за целите, които надхвърлят необходимото за предприемане на последващи действия.

**Обработване на лични данни**

 Чл.11 /1/ Всяко обработване на лични данни, извършено по силата на закона и настоящите правила, включително обмен или предаване на лични данни от компетентните органи, се извършва в съответствие с Регламент (ЕС) 2016/679 и Директива (ЕС) 2016/680, а когато в предаването участват институции, органи, служби или агенции на Европейския съюз - в съответствие с Регламент (ЕС) 2018/1725, както и със Закона за защита на личните данни.

 /2/ Не се събират лични данни, които явно не са от значение за разглеждане на конкретния сигнал, а ако бъдат случайно събрани, се заличават.

 **Раздел VІ**

 **МЕРКИ ЗА ОСИГУРЯВАНЕ НА ЗАЩИТА**

**Забрана за ответни действия спрямо лицата, които са подали сигнал или публично са оповестили информация за нарушение**

 Чл.1 /1/ Забранява се всяка форма на ответни действия спрямо лицата, посочени в чл. 5, имащи характера на репресия и поставящи ги в неблагоприятно положение, както и заплахи или опити за такива действия, включително под формата на:

1. временно отстраняване, уволнение или прилагане на друго основание за прекратяване на правоотношението, по което лице полага наемен труд;

2. понижаване в длъжност или забавяне на повишение в длъжност;

3. изменение на мястото или характера на работата, продължителността на работното време или намаляване на възнаграждението;

4. отказ за осигуряване на обучение за поддържане и повишаване на професионалната квалификация на работника или служителя;

5. отрицателна оценка на работата, включително в препоръка за работа;

6. прилагане на имуществена и/или дисциплинарна отговорност, включително налагане на дисциплинарни наказания;

7. принуда, отхвърляне, заплашване за предприемане на ответни действия или действия, изразени физически, словесно или по друг начин, които имат за цел накърняване на достойнството на лицето и създаване на враждебна професионална среда;

8. пряка или непряка дискриминация, неравностойно или неблагоприятно третиране;

9. отнемане на възможност за преминаване от срочен трудов договор на трудов договор за неопределено време, когато работникът или служителят е имал законно право да му бъде предложена постоянна работа;

10. предсрочно прекратяване на срочен трудов договор или отказ за повторно сключване, когато такова е допустимо по закон;

11. вреди, включително за репутацията на лицето, по-специално в социалните мрежи, или финансови загуби, включително загуба на бизнес и загуба на доход;

12. включване в списък, изготвен въз основа на официално или неофициално споразумение, в сектор или в отрасъл, което може да доведе до това лицето да не може да постъпи на работа или да не може да достави стока или услуга в този сектор или отрасъл (черен списък);

13. предсрочно прекратяване или разваляне на договор за доставка на стоки или услуги, когато лицето е доставчик;

14. прекратяване на лиценз или разрешение;

15. насочване на лицето към извършване на медицински преглед.

 /2/ В случай че бъдат предприети ответни действия срещу лице по чл. 5 във връзка с подадения сигнал, компетентните органи по чл. 20, ал. 1 предприемат коригиращи мерки. Коригиращите мерки се прилагат от тези органи независимо от правомощията им, предвидени в друг закон.

 /3/ Коригиращите мерки имат за цел да преустановят предприетите ответни действия по ал. 1 до приключване на извършената от компетентните органи по чл. 20, ал. 1 проверка.

 /4/ Ответните действия по ал. 1, предприети срещу лице по чл. 5 във връзка с подадения сигнал, са недействителни.

 /5/Лице по чл. 5, срещу което са били предприети ответни действия, може да подадe молба до компетентния орган за възстановяване на положението, в което тo сe е намирало преди предприемането на ответните действия.

**Отговорност за вреди**

Чл. 2. В случай на нарушение на забрана по предходната разпоредба сигнализиращото лице има право на обезщетение за претърпените имуществени и неимуществени вреди.

 **Временни мерки**

 Чл.3 /1/ В случай че е образувано съдебно производство, лицето по чл. 5 може да подаде молба до съда за прекратяване на предприетите ответни действия до постановяване на съдебното решение.

/2/Когато установи, че предприетите ответни действия срещу лицето по чл. 5 са във връзка с подадения сигнал, съдът постановява ответните действия да бъдат преустановени или отменени и да бъде възстановено предишното положение.

/3/ Определението подлежи на обжалване по съответния процесуален ред.

**Мерки за подкрепа**

Чл. 4 /1/ Лицата по чл.5 от закона имат право на достъп до следните мерки за подкрепа:

 1.изчерпателна, независима, безплатна и достъпна информация и съвети, които се предоставят индивидуално и поверително относно процедурите и мерките за защита по чл. 34а, 36, 37, 38 и 39 от закона

2. помощ пред всеки орган, необходима за тяхната защита срещу ответни действия, включително чрез надлежно съобщаване на факта, че имат право на защита по този закон;

3.правна помощ в наказателни, граждански, административни и в международни спорове по граждански дела, свързани със защитата на сигнализиращото лице във връзка с подаден.ия от него сигнал или оповестената информация, в съответствие със Закона за правната помощ;

4.извънсъдебно разрешаване на презгранични спорове чрез медиация в съответствие със Закона за медиацията.

/4/Мерките по ал. 1, т. 1 и 2 се предоставят от Комисията, мерките по т. 3 - от Националното бюро за правна помощ, а мерките по т. 4 - от медиатор, вписан в Единния регистър на медиаторите.

**Освобождаване от отговорност**

Чл. 5. /1/ Сигнализиращите лица не носят отговорност за придобиването на информацията, за която е подаден сигналът или която е публично оповестена, или за достъпа до нея, при условие че това придобиване или този достъп не съставлява самостоятелно престъпление.

 /2/ Сигнализиращите лица не носят отговорност за нарушаване на ограниченията за разкриване на информация, предвидени с договор, законов или подзаконов нормативен акт или административен акт, при условие че имат основателни причини да считат, че подаването на сигнал или публичното оповествяване на информацията е било необходимо за разкриване на нарушението.

 /3/ Когато лице подава сигнал или публично оповестява информация за нарушения, попадащи в обхвата на закона и на настоящите правила, и тази информация включва търговска тайна и когато това лице отговаря на условията на закона, това подаване на сигнал или публично оповестяване се счита за правомерно по смисъла на чл. 7, ал. 2 от Закона за защита на търговската тайна.

**Вреди, причинени на частноправни субекти**

Чл. 6. Вреди, причинени на сигнализиращото лице във връзка с подадения от него сигнал или публично оповестената информация, се считат за причинени умишлено до доказване на противното.

**Възможност за прекратяване на съдебно производство**

Чл. 7. Когато срещу лице има образувано наказателно, гражданско или административно производство във връзка с подаден от него сигнал или публично оповестена информация, то има право да поиска прекратяване на това производство, ако е имало основателна причина да предполага, че подаването на сигнала или публичното оповестяване на информацията са били необходими за разкриване на нарушение.

**Защита на засегнатите лица**

Чл. 7 /1/ Засегнатото лице се ползва в пълна степен от правото си на защита и на справедлив процес, както и от презумпцията за невиновност, включително да бъде изслушано, и от правото си на достъп до отнасящите се до него документи.

 /2/ Засегнатото лице има право на обезщетение за всички имуществени и неимуществени вреди, когато е установено, че лицето по чл. 5 от закона съзнателно е подало сигнал с невярна информация или публично е оповестило невярна информация, както и когато според обстоятелствата е било длъжно да предположи, че информацията е невярна.

**Отговорност за действие или бездействие, което не е свързано с подаването на сигнала**

Чл. 8./1/ Сигнализиращото лице носи отговорност съгласно българското законодателство и правото на Съюза за действие или бездействие, което не е свързано с подаването на сигнала или не е необходимо за разкриване на нарушението.

/2/ В случай на съдебен или административноправен процес, в който лице твърди, че е било обект на ответни действия по чл. от този раздел трябва да бъде доказано, че тези действия са реакция именно на подаден от него сигнал. Не следва да се приема, че ответното действие е извършено като реакция на подаден от лицето сигнал, ако преценката на всички обстоятелства сочи, че за прилагането на мярката наложилото я лице има друго законно основание.

**Раздел VІІ**

**ЗАКЛЮЧИТЕЛНИ РАЗПОРЕДБИ**

Чл.1. Настоящите правила са приети с Решение на Съвета на директорите на ВЕТО ООД на основание чл.12, ал.4 от Закона за защита на лицата, подаващи сигнали или публично оповестяващи информация за нарушения.

Чл.2.При необходимост и при поискване от работници и/или служители на предприятието, членове на управителните и контролните му органи, акционери, членове на одитния комитет, и всяко друго лице по смисъла на чл.5 от закона, служителят, отговарящ за разглеждането на сигнали предоставя разяснения по прилагането на настоящите правила, в рамките на задълженията му по закон.

Чл.3.За нарушаване на настоящите правила или императивните разпоредби на Закона, се прилага Глава ІV от Закона.

Чл.4.На основание чл.14 от Закона, за служител, отговарящ за приемането на сигнали, е определено лицето Нина Танева, служ.тел. 0888/423175 служебен адрес гр. Варна ул. Битоля №6, електронна поща, на която се подават сигнали: signals@veto.bg

**1.Венелин Михов:**

**2. Тони Танев**